google/wiki40b huggingface dataset:
Τερεβινθέλαιο

Τοξικότητα

Το λευκό πνεύμα χαρακτηρίζεται κυρίως ως ερεθιστικό. Έχει αρκετά χαμηλή οξεία τοξικότητα με εισπνοή ατμού, δερματικού (αγγίζοντας το δέρμα) και από του στόματος οδού (κατάποση). Ωστόσο, η οξεία έκθεση μπορεί να οδηγήσει σε κατάθλιψη του κεντρικού νευρικού συστήματος με αποτέλεσμα την έλλειψη συντονισμού και την επιβράδυνση των αντιδράσεων. Η έκθεση σε πολύ υψηλές συγκεντρώσεις σε κλειστούς χώρους μπορεί να οδηγήσει σε γενικές ναρκωτικές επιδράσεις (υπνηλία, ζάλη, ναυτία κ.λπ.) και μπορεί τελικά να οδηγήσει σε απώλεια των αισθήσεων. Η στοματική κατάποση παρουσιάζει υψηλό κίνδυνο εισπνοής. Η παρατεταμένη ή επαναλαμβανόμενη έκθεση του δέρματος για μεγάλο χρονικό διάστημα μπορεί να οδηγήσει σε σοβαρή ερεθιστική δερματίτιδα, που ονομάζεται επίσης δερματίτιδα εξ επαφής. Η έκθεση σε λευκό πνεύμα σε άμεση επαφή με το δέρμα για αρκετές ώρες μπορεί να προκαλέσει σοβαρά χημικά εγκαύματα.
Η έκθεση σε μέση συγκέντρωση λευκού αιθέρα 240 mg / m3 (40 ppm) για περισσότερο από 13 έτη (συνεχής χρόνος έκθεσης) μπορεί να οδηγήσει σε χρόνιες επιδράσεις στο κεντρικό νευρικό σύστημα. Παρόμοιες μακροχρόνιες μελέτες έγιναν κατά τις οποίες ορισμένες από τις παρατηρούμενες επιδράσεις περιλάμβαναν εξασθένηση της μνήμης, κακή συγκέντρωση, αυξημένη ευερεθιστότητα κλπ. Το λευκό πνεύμα εμπλέκεται στην ανάπτυξη χρόνιας τοξικής εγκεφαλοπάθειας (CTE) μεταξύ των ζωγράφων σπιτιών. Σε σοβαρές περιπτώσεις, το CTE μπορεί να οδηγήσει σε αλλαγές αναπηρίας και προσωπικότητας. Αυτές οι επιδράσεις στους ζωγράφους αρχικά μελετήθηκαν το 1970 σε σκανδιναβικές μελέτες.
Λόγω της πτητικότητας και της χαμηλής βιοδιαθεσιμότητας των συστατικών του, το αλκοόλ, αν και είναι μέτρια τοξικό για τους υδρόβιους οργανισμούς, είναι απίθανο να παρουσιάζει σημαντικούς κινδύνους για το περιβάλλον. Δεν πρέπει, ωστόσο, σκόπιμα να χύνεται κάτω από το νεροχύτη ή την αποστράγγιση των γλυκών υδάτων.
Οι άνθρωποι μπορούν να εκτεθούν στον διαλύτη Stoddard στο χώρο εργασίας με αναπνοή, κατάποση, επαφή με το δέρμα και επαφή με τα μάτια. Η Υπηρεσία για την Ασφάλεια και την Υγεία στην Εργασία (OSHA) έχει ορίσει το νόμιμο όριο (Επιτρεπόμενο όριο έκθεσης) για την έκθεση του διαλύτη Stoddard στο χώρο εργασίας ως 500 ppm (2900 mg / m3) για μια εργάσιμη ημέρα 8 ωρών. Το Εθνικό Ινστιτούτο για την Ασφάλεια και την Υγεία στην Εργασία (NIOSH) έχει καθορίσει ένα Συνιστώμενο Όριο Έκθεσης (REL) 350 mg / m3 σε 8ωρη ώρα εργασίας και 1800 mg / m3 σε διάστημα 15 λεπτών. Σε επίπεδα 20.000 mg / m3, ο διαλύτης του Stoddard είναι .
Αϊμέ, αγάπη μου

Πλοκή

Ο Φρανσίσκο Αλκασάρ είναι ένας πλούσιος γαιοκτήμονας, ο οποίος κατέχει καλλιέργειες ζαχαροκάλαμου. Ο Φρανσίσκο είναι παντρεμένος με την Σοφία, μια σοβαρή, κοινωνική και περίπλοκη γυναίκα, με την οποία απέκτησε ένα γιο που ονομάζεται Αντρές. Πριν από το γάμο του με την Σόφια, ο Φρανσίσκο είχε σχέση με μια παντρεμένη γυναίκα, η οποία είχε σωματική κακοποίηση από τον σύζυγο της. Η γυναίκα έμεινε έγκυος και πέθανε όταν το παιδί ήταν 3 ετών.
Αυτό το παιδί είναι, στην πραγματικότητα, ο πρωτότοκος γιος του Φρανσίσκο. Όταν αυτή η γυναίκα έμεινε έγκυος, ο σύζυγος της αρνήθηκε να αναγνωρίσει το αγόρι σαν γιο του. Επίσης, δεν επέτρεψε στον Φρανσίσκο να αναγνωρίσει το παιδί ως δικό του. Έτσι, το αγόρι ονομάστηκε "Χουάν", έγινε γνωστός ως "Χουάν ντελ Ντιάμπλο" (Χουάν του διαβόλου), επειδή δεν είχε επώνυμο. Η μητέρα του Χουάν τελικά πέθανε από την ντροπή και από τη σωματική κακοποίηση που είχε από τον σύζυγο της.
Περιοχή Μπαριάντι

Ιστορία

Πριν από το 2012, η Περιοχή Μπαριάντι (Bariadi District) ήταν τμήμα της Περιφέρειας Σινυάνγκα (Shinyanga Region).

Οικονομία

Το Τμήμα Ντούτουα (Dutwa Ward), περιέχει ένα από τα μεγαλύτερα παγκόσμια αποθέματα νικελίου.

Διοικητικές υποδιαιρέσεις

Από το 2012, η Περιοχή Μπαριάντι (Bariadi District), διαιρείται διοικητικά σε 26 Τμήματα:
Μπερνάρ Μακούζα

Πολιτική καριέρα

Γεννήθηκε το 1961 και είναι μέλος της φυλής των Χούτου. Υπήρξε πρεσβευτής στο Μπουρούντι και στη Γερμανία. Διορίστηκε πρωθυπουργός το 2000 από τον πρόεδρο Παστέρ Μπιζιμούγκου έπειτα από την παραίτηση του πρωθυπουργού Πιερ Σελεστέν Ρουιγκέμα. Δεν ανήκει σε κάποιο πολιτικό κόμμα, όπως λέει ο ίδιος. Επαναδιορίστηκε στην πρωθυπουργία στις 8 Μαρτίου του 2008. Η νέα κυβέρνηση περιελάμβανε 21 υπουργούς και 6 γραμματείς.
Στις 6 Οκτωβρίου 2011, ο πρόεδρος Καγκάμε διόρισε τον Πιέρ Χαμπουμουρεμί στην πρωθυπουργία. Ο Μακούζα έγινε γερουσιαστής.
Γιώργος Μπάτης

Βιογραφία

Γεννήθηκε το 1885 στα Παλαιά Λουτρά του δήμου Μεθάνων και σε ηλικία 8 ετών μετακόμισε οικογενειακώς στον Πειραιά.
Στα μέσα της δεκαετίας του ΄20 άνοιξε χoροδιδασκαλείο το οποίο ονομαζόταν «Κάρμεν». Εργάστηκε ακόμη ως πωλητής αυτοσχέδιων φαρμάκων κατά του πονόδοντου, περιπλανώμενος οδοντογιατρός, μικροπωλητής και ενεχυροδανειστής. Το 1931 άνοιξε ένα καφενείο, το «Ζώρζ Μπατέ», το οποίο αποτέλεσε ένα από τα λίκνα του ρεμπέτικου. Στο καφενείο του σύχναζε και ο ποιητής Ναπολέων Λαπαθιώτης.
Την δεκαετία του ΄30 ασχολήθηκε επαγγελματικά με τη μουσική και συνεργάστηκε στενά, με τον Μάρκο Βαμβακάρη, τον Στράτο Παγιουμτζή και τον Ανέστο Δελιά στη ρεμπέτικη κομπανία «Η τετράς η ξακουστή του Πειραιώς». Το 1933 ο Γιώργος Μπάτης κάνει τις πρώτες ηχογραφήσεις με μπουζούκι στην Ελλάδα. Ωστόσο δεν άφησε μεγάλη δισκογραφία (μόλις 17 τραγούδια), διότι όπως και πολλοί άλλοι μεγάλοι ρεμπέτες της εποχής (Βαγγέλης Παπάζογλου, Ανέστος Δελιάς, Γιοβάν Τσαούς κ.α.) σταμάτησε να ηχογραφεί το 1937 επειδή αρνούνταν να υποβάλλεται στην λογοκρισία από το καθεστώς του Ιωάννη Μεταξά.
Πέθανε στις 10 Μαρτίου το 1967 και θάφτηκε αγκαλιά με τον αγαπημένο του μπαγλαμά, όπως ο ίδιος είχε ζητήσει.
Μπρούνο Βιάνα

Ξεκίνημα καριέρας και Κρουζέριο

Ο Βιάνα ξεκίνησε να παίζει ποδόσφαιρο στις ακαδημίες της Κρουζέριο από το 2010 έως και το 2015, όπου έγινε μέλος στην πρώτη ομάδα, για τους τελευταίους μήνες της σεζόν. Στις 22 Μαρτίου του 2016 συμμετείχε στον πρώτο του επαγγελματικό αγώνα με τη φανέλα της Κρουζέριο, σε έναν αγώνα κόντρα στην Ατλέτικο Παραναένσε, με τελικό σκορ 2-1. Στην Κρουζέριο παρέμεινε έως τα τέλη Αυγούστου, κάνοντας περίπου 20 συμμετοχές. Στο σύντομο, λοιπόν, διάστημα που συμμετείχε ως επαγγελματίας στην Κρουζέριο, οι απόψεις διίστανται: κάποιοι τον θεώρησαν ταλέντο κι άλλοι υπερβολικό αυτόν τον χαρακτηρισμό. Στο διάστημα που αγωνίστηκε εκεί έδειξε ότι είναι ένας αθλητικός αμυντικός με τεχνική κατάρτιση και ωριμότητα παρά το νεαρό της ηλικίας του.

Ολυμπιακός

Το καλοκαίρι ανέλαβε τον Ολυμπιακό, ο Πάουλο Μπέντο, τον οποίον ο Βιάνα τον είχε προπονητή στην Κρουζέριο, ο οποίος και τον ανέδειξε. Έτσι, την τελευταία μέρα της θερινής μεταγραφικής περιόδου, και συγκεκριμένα στις 31 Αυγούστου του 2016, αγοράστηκε με 2 εκατομμύρια ευρώ, από την Κρουζέριο, και υπέργραψε το νέο του συμβόλαιο στον Ολυμπιακό, λέγοντας: «Ήταν ένα όνειρο που πραγματοποιείται. Ήθελα πάντα να έρθω να παίξω ποδόσφαιρο στην Ευρώπη» καταλήγοντας «Να γράψουμε ιστορία με τον Ολυμπιακό».
Το ντεμπούτο του στη Super League το έκανε στις 18 Σεπτεμβρίου του 2016, σε έναν αγώνα κόντρα στον Ηρακλή, σε ένα ματς που έληξε 1-2, υπέρ του Ολυμπιακού. Ο παίχτης σε εκείνο το ματς αγωνίστηκε για 90 λεπτά, πραγματοποιώντας μία μέτρια προς θετική εμφάνιση. Την πρώτη του συμμετοχή στο Κύπελλο Ελλάδος, την έκανε στις 26 Οκτωβρίου του 2016, σε έναν αγώνα κόντρα στον Πλατανία, με τελικό σκορ 3-0 υπέρ του Ολυμπιακού, αγωνιζόμενος σε όλη τη διάρκεια του αγώνα. Στις 3 Νοεμβρίου του 2016, έκανε και το ντεμπούτο του με τη φανέλα του Ολυμπιακού στο Europa League, κόντρα στην Αστανά, σε ένα ματς που έληξε 1-1, αγωνιζόμενος σε όλο τον αγώνα. Στις 5 Φεβρουαρίου του 2017, πέτυχε και το πρώτο του γκολ με τη φανέλα του Ολυμπιακού στη Σούπερ Λιγκ, κόντρα στον Ηρακλή, με τελικό σκορ 3-0. Τη σεζόν 2017-18, ο Βιάνα δόθηκε δανεικός στην Μπράγκα, ενώ την επόμενη σεζόν πουλήθηκε κιόλας.

Μπράγκα

Προς το τέλος τη σεζόν 2017-18 και μετά από μονοετή δανεισμό, η Μπράγκα, αγόρασε έναντι 3 εκατομμυρίων ευρώ τον Βιάνα, ο οποίος υπέγραψε συμβόλαιο έως και το 2023.
Μπελοκομίτη Καρδίτσας

Τοπική Κοινότητα Μπελοκομίτη

Αποτελείται, εκτός από τη Μπελοκομίτη που είναι η έδρα της, από το χωριό Κέδρος ( 32 κάτοικοι ), με συνολικό πληθυσμό 178 κατοίκους κατά την Απογραφη του 2011.
Πέτρος Ομηρίδης Σκυλίτσης

Βιογραφία

Γεννήθηκε στη Σμύρνη και καταγόταν από Βυζαντινή αριστοκρατική οικογένεια της Χίου. Ήταν αδερφός του Αριστείδη Σκυλίτση, παππού του μετέπειτα Δημάρχου Πειραιά Αριστείδη Σκυλίτση. Είχε μυηθεί στη Φιλική Εταιρεία και έλαβε μέρος στην Α' Εθνοσυνέλευση της Επιδαύρου. Τον Απρίλιο του 1822 ανέλαβε την διοίκηση της Κρήτης και διατέλεσε πρόεδρος της συνέλευσης στους Αρμένους, η οποία ψήφισε το προσωρινό πολίτευμα του νησιού. Επί Καποδίστρια εξορίστηκε στη Σμύρνη ενώ επί Όθωνα διορίστηκε εφέτης και αργότερα εξελέγη δήμαρχος Πειραιά.
Χρημάτισε δήμαρχος του Πειραιά κατά τις περιόδους 1841-1845 και 1848-1854. Επί δημαρχίας του κατασκευάστηκε ο ναός της Αγίας Τριάδος, το Α' Σχολαρχείο και η Α' Δημοτική Βιβλιοθήκη. Από τη θέση του δημάρχου έστειλε επιστολή στον Κωνσταντίνο Ιωνίδη για να τον πείσει να συνεισφέρει στην ίδρυση σχολείων στον Πειραιά. Από αυτή την πρωτοβουλία ιδρύθηκε η Ιωνίδειος σχολή. Επίσης διατέλεσε μέλος της Φιλεκπαιδευτικής εταιρείας και της Ριζαρείου Σχολής. Το 1831 δημοσίευσε την μελέτη «Συνοπτική ιστορία των 3 ναυτικών νήσων». 
Ήταν παντρεμένος με την Μαριγώ Ράλλη, κόρη του Στέφανου Ράλλη και αδερφή των ιδρυτών του εμπορικού οίκου Ράλλη.
Φυλακτή Καρδίτσας

Τοπική Κοινότητα Φυλακτής

Υπάγεται διοικητικά στο Δήμο Λίμνης Πλαστήρα, με 332 κατοίκους συνολικά. Σε αυτήν περιλαμβάνεται, εκτός της Φυλακτής που αποτελεί έδρα της, και ο οικισμός Καλύβια Φυλακτής ( 54 κάτοικοι ).
Γκέραρντ Φίλιπς

Πρώτα χρόνια

Γεννήθηκε στο Ζαλτμπόμελ της Ολλανδίας. Η πόλη αυτή βρίσκεται στις όχθες του ποταμού Βαάλ. Θείος του ήταν ο Καρλ Μαρξ και ο πατέρας του ήταν γνωστός τραπεζίτης. Όμως εκτός από αυτό, είχε στην κατοχή του μια καπνοβιομηχανία, ένα εργοστάσιο παραγωγής καφέ, ένα εκκοκιστήριο και μια μεγάλη Μονάδα Φυσικού Αερίου. Ο Γκέραρντ σπούδασε Πολιτικός Μηχανικός στο Πανεπιστήμιο Τεχνολογίας του Ντελφτ και στη συνέχεια Μηχανολόγος Μηχανικός επειδή απ' τα εφηβικά χρόνια του τον είχε συναρπάσει ο ηλεκτρισμός και τα φαινόμενά του. Από 20 ετών πειραματιζόταν επάνω στους ηλεκτρικούς λαμπτήρες πυρακτώσεως τους οποίους είχε παρουσιάσει ο Αμερικανός Τόμας Έντισον για 1η φορά το 1879 και ο ίδιος είχε δει λίγο αργότερα σε μια Έκθεση Τεχνολογίας στο Ντελφτ ως φοιτητής. Το 1883 μόλις πήρε και το 2ο πτυχίο του ανά χείρας, ταξίδεψε στη Γλασκόβη όπου εργάστηκε ως επιβλέπων Μηχανικός σ' ένα ναυπηγείο για την εγκατάσταση συστημάτων φωτισμού στα πλοία της πλοιοκτήτριας εταιρείας. Μέχρι το 1891 που ίδρυσε την ομώνυμη εταιρεία, ο Φίλιπς ο οποίος όπως αναφέρω και πιο πάνω, είχε συναρπαστεί σε πολύ μεγάλο βαθμό απ' τον ηλεκτρισμό, πήγε και μαθήτευσε στο Πανεπιστημιακό Εργαστήριο του Γουίλιαμ Τόμσον και στη συνέχεια δέχτηκε πρόσκληση απ' το Διευθυντή του σημερινού Κολοσσόυ Brush ο οποίος είναι η εταιρεία η οποία ηλεκτροδοτεί το Ηνωμένο Βασίλειο κι έχει έδρα το Λονδίνο και ταξίδεψε για λογαριασμό του στο Βερολίνο προκειμένου να διαπιστώσει αν οι συνθήκες ήταν ευνοϊκές για την επέκταση των δραστηριοτήτων του συγκεκριμένου Κολοσσού στη Γερμανία. Μόλις ολοκλήρωσε τη μελέτη του, επέστρψε στο Ηνωμένο Βασίλειο κι εκεί τον προσέλαβε ο Διευθυντής της Γερμανικής Εταιρείας ηλεκτρικών συσκευών AEG και τον τοποθέτησε ως αντιπρόσωπο της εταιρείας στο Άμστερνταμ. Ο Φίλιπς την πρόσκληση αυτή την δέχτηκε με πολύ μεγάλη χαρά όμως δεν έμεινε στα καθήκοντά του αυτά για πολύ.

Η ίδρυση της Φίλιπς

Στις 15 Μαΐου του έτους 1891, ο Φίλιπς ίδρυσε στο Αϊντχόφεν την εταιρεία Φίλιπς σ' ένα παλιό κι εγκαταλειμμένο κτίριο της πόλης. Αρχικά η εταιρεία δεν παρήγαγε τίποτε άλλο εκτός από ηλεκρικούς λαμπτήρες πυρακτώσεως. Σιγά σιγά όμως όσο περνούσαν τα χρόνια άρχισε να παράγει κι άλλες ηλεκτρικές συσκευές όπως ηλεκρικές σκούπες, τηλεοράσεις κλπ.

Προσωπική ζωή

Ο Φίλιπς το 1896 νυμφεύθηκε με τη σύζυγό του Τζοάνα χωρίς ν' αποκτήσουν παιδιά.
Αλέξανδρος Παπαχελάς

Βιογραφικά στοιχεία

Υπήρξε αρχιμηχανικός της βρετανικής εταιρείας «Πάουερ» στην Ελλάδα, καθώς και έμπιστος συνεργάτης του υπουργού Θ. Σκυλακάκη. Στην δικτατορία του Μεταξά διετέλεσε υφυπουργός παρά τω πρωθυπουργώ, θέση την οποία διατήρησε από τον Αύγουστο μέχρι και τον Δεκέμβριο του 1936, οπότε και επήλθε ρήξη με ομάδα έμπιστων του Μεταξά. Μετά την αποπομπή του εξορίστηκε.
Εγγονός του είναι ο δημοσιογράφος Αλέξης Παπαχελάς.
Βουλευτικές εκλογές στο Κράι Κρασνοντάρ (2017)

Βουλευτικές εκλογές στο Κράι Κρασνοντάρ θα διεξαχθούν στις 10 Σεπτεμβρίου 2017. Μετά τις προηγούμενες εκλογές, η Ενωμένη Ρωσία είναι το μεγαλύτερο κόμμα στη Νομοθετική Συνέλευση έχοντας 95 έδρες.
Ο αριθμός των εδρών στην έκτη σύγκληση της Νομοθετικής Συνέλευσης του Κράι Κρασνοντάρ θα μειωθεί από τις 100 σε 70 έδρες. 

Εκλογικό σύστημα

Σύμφωνα με την ισχύουσα εκλογική νομοθεσία, η Νομοθετική Συνέλευση εκλέγεται σε μία μέρα με θητεία πέντε ετών, σε παράλληλη ψηφοφορία. Οι τριάντα πέντε έδρες εκλέγονται με κομματική λίστα αναλογικής εκπροσώπησης. Το ελάχιστο ποσοστό ενός κόμματος για την είσοδο στην περιφερειακή συνέλευση είναι 5%. Οι 35 υπόλοιπες έδρες εκλέγονται σε ενιαίες εκλογικές περιφέρειες με το σύστημα ο πρώτος παίρνει το αξίωμα.
Energia (πύραυλος)

Ανάπτυξη

Η ανάπτυξη του Energia ξεκίνησε μετά την απόφαση ακύρωσης του ανεπιτυχούς προγράμματος εξέλιξης του πυραύλου Ν1. Υποδομές και εγκαταστάσεις του προγράμματος αυτού χρησιμοποιήθηκαν για την ανάπτυξη του Energia όμοια με την πρακτική της επαναχρησιμοποίησης των υποδομών του Saturn V για την ανάπτυξη του Διαστημικού Λεωφορείου που ακολούθησε η NASA .
Ο Energia σχεδιάστηκε να εκτοξεύει το επαναχρησιμοποιούμενο σκάφος Μπουράν και για αυτό τον λόγο η σχεδίαση προέβλεπε να φέρει το φορτίο του τοποθετημένο πλευρικά και όχι στην κορυφή του όπως συμβαίνει με τους υπόλοιπους πυραυλοφορείς. Αργότερα προτάθηκε ο Energia να χρησιμοποιηθεί και σαν μεγάλης μεταφορικής ικανότητας γενικής χρήσης πυραυλοφορέας με την απαραίτητη προσθήκη ενός ανωτέρου (τελικού) σταδίου. Έτσι, η πρώτη πτήση του Energia ήταν να μεταφέρει το στρατιωτικό σκάφος Polyus σαν το ωφέλιμο φορτίο του.
Κεχαγιάδικος

Ο Κεχαγιάδικος είναι ένας παραδοσιακός χορός από το νησί της Λήμνου. Ο χορός γίνεται με ελεύθερο κράτημα και χορεύεται κυκλικά. Τόσο οι άντρες όσο και οι γυναίκες, χορεύουν τον χορό υπό το άκουσμα του τραγουδιού «Βρε Κεχαγιά Περίφανε».  
Η λέξη Κεχαγιάς, προέρχεται από την τουρκική λέξη Kahya, που σημαίνει οικονόμος του σπιτιού.
Εκλογές στο Τσαντ

Στο Τσαντ διεξάγονται εκλογές για πρόεδρο και για κοινοβούλιο.
Ο Πρόεδρος εκλέγεται από τον λαό με το σύστημα των 2 γύρων (εισήχθη το 1996). Η θητεία του προέδρου είναι πενταετής. 
Η Εθνοσυνέλευση είναι το νομοθετικό σώμα και αριθμεί 188 αιρετά μέλη, με τετραετή θητεία.

1969

Οι πρώτες άμεσες προεδρικές εκλογές έγιναν στις 15 Ιουνίου 1969. Προηγουμένως ο πρόεδρος εκλεγόταν από ένα εκλεκτορικό κολέγιο. Ο πρόεδρος Φρανσουά Τομπαλμπάγιε εισήγαγε την άμεση εκλογή από το λαό. Την περίοδο εκείνη μοναδικό νόμιμο κόμμα ήταν το Προοδευτικό Κόμμα του Τσαντ, στο πλαίσιο ενός μονοκομματικού καθεστώτος. Έτσι, ο Τομπαλμπάγιε εξελέγη πρόεδρος χωρίς αντίπαλο. Η συμμετοχή στις εκλογές έφτασε το ποσοστό του 93%.

1996

Οι επόμενες προεδρικές εκλογές διεξήχθησαν για πρώτη φορά σε 2 γύρους, στις 2 Ιουνίου 1996 (πρώτος γύρος) και στις 3 Ιουλίου της ίδιας χρονιάς (2ος γύρος). Ήταν οι πρώτες πολυκομματικές εκλογές στην ιστορία του Τσαντ και διεξήχθησαν έπειτα από πολλές αναβολές και καθυστερήσεις. Ο πρόεδρος Ντεμπί επανεξελέγη επικρατώντας με 69,09% στον δεύτερο γύρο του Ουαντέλ Αμπντελκαντέρ Καμουγκέ, ο οποίος έλαβε 30,91% των ψήφων, με τη συμμετοχή να καταγράφεται στο 67,5% στον πρώτο γύρο και 77,7% στον δεύτερο γύρο.
Έπειτα από τη νίκη του, που επισκιάστηκε από καταγγελίες για νοθεία και τρομοκράτηση των μελών της αντιπολίτευσης (οι καταγγελίες επιβεβαιώθηκαν από τους διεθνείς παρατηρητές), ο Ντεμπί ορκίστηκε πρόεδρος στις 8 Αυγούστου 1996.

2001

Ο Ντεμπί, από το Πατριωτικό Κίνημα Σωτηρίας, επανεξελέγη και στις εκλογές που διενεργήθηκαν στις 20 Μαΐου 2001, συγκεντρώνοντας το 63% των ψήφων στον πρώτο γύρο. Στις 28 Μαΐου συνελήφθησαν 6 υποψήφιοι από την αντιπολίτευση και ενώ είχαν συνάντηση στην οικία του ενός από αυτούς, του Σαλέ Κεμπζαμπό. Επίσης, σκοτώθηκαν 4 ακτιβιστές της αντιπολίτευσης. Οι συλληφθέντες απελευθερώθηκαν μερικές ώρες αργότερα. Έπειτα από δύο ημέρες, έγιναν ξανά συλλήψεις των 6 υποψηφίων της αντιπολίτευσης, οι οποίοι απελευθερώθηκαν στο σύνολό τους , έπειτα από τηλεφώνημα του προέδρου της Παγκόσμιας Τράπεζας Τζέιμς Γούλφεσον στον πρόεδρο Ιντρίς Ντεμπί.
Η ορκωμοσία του Ντεμπί για άλλη μία θητεία έγινε στις 8 Αυγούστου.

2006

Σε άλλη μία επανεκλογή του Ιντρίς Ντεμπί κατέληξαν και οι προεδρικές εκλογές του 2006, που διεξήχθησαν στις 3 Μαΐου 2006. Ο τελευταίος έλαβε ποσοστό 64,67% στον πρώτο γύρο. Η νίκη του Ντεμπί υποστηρίχθηκε από την Αφρικανική Ένωση, ωστόσο ορισμένοι διπλωμάτες της Δύσης εξέφρασαν την έκπληξή τους αναφορικά με την έγκριση αυτήν. Η αντιπολίτευση κάλεσε τη διεθνή κοινότητα να αγνοήσει τις εκλογές και κατηγόρησε τη Γαλλία ότι υποστήριξε τον Ντεμπί προκειμένου να εξυπηρετήσει τα δικά της συμφέροντα (η Γαλλία διατηρεί στρατιωτική δύναμη στη χώρα). Η διαφωνία για τη συμμετοχή στις εκλογές υπήρξε έντονη, με την αντιπολίτευση να επιμένει στο ότι το ποσοστό συμμετοχής ήταν μόνο 2%, ενώ η επίσημη εφορευτική επιτροπή υπολόγισε τη συμμετοχή γύρω στο 60%.
Ο Ντεμπί ορκίστηκε για 3η συνεχή θητεία στις 8 Αυγούστου 2006.
Ανθοχώρι Μετσόβου Ιωαννίνων

Μετάβαση

Ο οικισμός απέχει 47 χιλιόμετρα από το αστικό κέντρο των Ιωαννιτών. Η πρόσβασή του μπορεί να γίνει μέσω Εγνατίας οδού σε 30 λεπτά και μέσω παλαιάς εθνικής οδού Ιωαννίνων -Τρικάλων σε 1 ώρα περίπου.

Ιστορικά στοιχεία

Εμφάνιση ζωης έχουμε από την εποχή της Ύστερης Χαλκοκρατίας 2500-1100 π.Χ όπου στην θέση Πύργος βρέθηκαν τάφοι με κτερίσματα μέσα και αιχμή δόρατος. Στον λόφο μεταξύ των αγίων Αποστόλων και του άγιου Χαράλαμπου υπάρχουν ερείπια της ακρόπολης που είχε ο βασιλιάς Πύρρος για να ελέγχει τα σύνορα Ηπείρου-Θεσσαλίας.H παλιά ονομασία του χωριού ήταν Δερβεντίστα και σημαίνει πέρασμα,ήταν χτισμένο στην αριστερή όχθη του Αράχθου όπου περνούσε ο δρόμος από Μακεδονία-Θεσσαλία-'Ηπειρο.Aνήκε εκάστοτε στην επαρχία Μετσόβου,όπου διαδοχικά παραχορούνταν προνόμια από την Υψηλή Πύλη,π.χ ο Σουλτάνος Μουράτ Β΄ το 1430 και ο Σουλτάνος Μεχμέτ Δ΄το 1659 όπου με αυτά τα προνόμια παρέχονται οικονομικές ευκολίες πολιτικές ελευθερίες καθώς και διοικητική και εκκλησιαστική αυτονομία. Το χωριό είναι χτισμένο στις βόρειες υπώρειες του όρους Λάκμος(Περιστέρι) και σε 1060 μ υψόμετρο.
Ευάγγελος Μαλέσιος

Βιογραφικό

Γεννήθηκε στο Πολύδωρο Ιωαννίνων. Σπούδασε στην Ιατρική Σχολή του Πανεπιστημίου Αθηνών και εργάστηκε ως ιατρός-πνευμονολόγος. Υπήρξε ιδρυτικό στέλεχος του ΠΑΣΟΚ το 1974, και διετέλεσε μέλος της Επιτροπής Νεολαίας και του Τομέα Επιστημόνων του Κινήματος.
Από το 1987 μέχρι το 1989 ήταν γραμματέας Οργανωτικού του ΠΑΣΟΚ.
Εκλέχθηκε βουλευτής Ιωαννίνων με το ΠΑΣΟΚ στις εκλογές του 1993, 1996 και 2000. Ήταν βασικό στέλεχος της ομάδας των «λοχαγών» που το 1996 υποστήριξε τον Κώστα Σημίτη στη διαδοχή του Ανδρέα Παπανδρέου.
Τον Οκτώβριο του 2001 διορίστηκε υφυπουργός Δημόσιας Τάξης, αλλά παραιτήθηκε από τη θέση αυτή τον Απρίλιο του 2003 μετά από συνεχείς επιθέσεις του εκδότη Γιώργου Κουρή, που εκείνη την περίοδο είχε στοχοποιήσει όλους τους υποστηρικτές του Κώστα Σημίτη στην Κοινοβουλευτική Ομάδα του ΠΑΣΟΚ. Ο Σημίτης εξοργισμένος έστειλε το ΣΔΟΕ στον Κουρή τον Μάιο του 2003.
Σωτήρια 1902 αθλητικοί αγώνες

Στις 8-9 Μαΐου 1902 ο Πανελλήνιος διοργάνωσε τους Αθλητικούς Αγώνες "Σωτήρια", αμέσως μετά τη λήξη των Ιππικών και Γυμνικών Αγώνων του Ποδονίφτη. Οι αγώνες έγιναν στο Γυμναστήριο του συλλόγου, στην οδό Πατησίων και δεδομένου πως το 1902 δεν διοργανώθηκε Πανελλήνιο πρωτάθλημα στίβου θεωρήθηκαν μαζί με τους αγώνες του Ποδονίφτη ως αγώνες πανελληνίου ενδιαφέροντος.
Το πρόγραμμα περιλάμβανε 10 αγωνίσματα: στίβου (3), ενόργανης γυμναστικής (3), άρσης βαρών (2), αναρρίχησης (1) και σπαθασκίας (1). Όλα τα αγωνίσματα έγιναν την ίδια μέρα, εκτός από τα 1000μ βάδην που έγιναν την επομένη. Στους δύο πρώτους νικητές κάθε αγωνίσματος απονεμήθηκαν στέφανοι δάφνης και διπλώματα, ενώ στον πρώτο νικητή κάθε αγωνίσματος δόθηκαν διάφορα δώρα ως έπαθλα. Εκτός από αθλητές του Πανελληνίου μετείχαν και αθλητές εκτός των συνόρων της τότε Ελλάδας: από την Κρήτη, την Αλεξάνδρεια και τη Σμύρνη που είχαν έρθει με πρόσκληση του Πανελληνίου για τους αγώνες στον Ποδονίφτη καθώς και αθλητές από επαρχιακές πόλεις: Πάτρα, Μεσολόγγι κ.ά.
Από μεταγενέστερους οι αγώνες αυτοί αναφέρονται ως "Β΄ Σωτήρια", ώστε να διακρίνονται από τους Πανελλήνιους Αγώνες "Τα Σωτήρια" που είχαν γίνει το 1899 στο ποδηλατοδρόμιο του Νέου Φαλήρου (σημερινό Στάδιο Καραϊσκάκη) ως αφιέρωμα στη διάσωση του βασιλιά Γεωργίου Α΄ από δολοφονική απόπειρα που είχε γίνει εναντίον του στις 14 Φεβρουαρίου 1898 στη λεωφόρο Συγγρού, στο ύψος του σημερινού Αγίου Σώστη. Πρόθεση, τότε, του συλλόγου ήταν να καθιερωθούν σε ετήσια βάση αλλά αυτό δεν συνέβη.
Ranger 5

Περιγραφή της αποστολής

Η αποστολή επρόκειτο να εκτοξευτεί προς το φεγγάρι από πύραυλο Άτλαντα/Agena, να κάνει στην συνέχεια έναν ελιγμό, και να συγκρουστεί τελικά με τη σελήνη. 
Στο κατάλληλο ύψος, η κάψα θα χωριζόταν από το διαστημόπλοιο και με την ώθηση των πυραύλων αναστροφής θα μείωνε ταχύτητα για την προσσελήνωση.

Περιγραφή της βλάβης

Λόγω βλάβης άγνωστης αιτίας, και αφού είχε βγει από τη γήινη τροχιά, ευρισκόμενο καθ οδόν για την σελήνη, το σκάφος δεν τροφοδοτήθηκε από τους ηλιακούς συλλέκτες, και κατά συνέπεια οι μπαταρίες αποφορτίστηκαν μετά από 8 ώρες και 44 λεπτά. Το σκάφος έμεινε ακυβέρνητο, αφού ούτε το κομπιούτερ μπορούσε να δουλέψει, ούτε και κατευθυντήριες εντολές από την γη μπορούσαν να ληφθούν. Πριν από την απώλεια του ρεύματος μπόρεσε όμως και συνέλεξε μετρήσεις για ακτίνες Γ για τέσσερις ώρες.

Επιτεύγματα

Ήταν η τρίτη προσπάθεια πρόσκρουσης στην επιφάνεια της σελήνης με διαστημόπλοιο Ranger τύπου Μπλοκ 2.
Στην αποστολή αυτή, ακριβώς 15 λεπτά μετά από την εκτόξευση, μια βλάβη έκανε τις μπαταρίες να αναλάβουν την τροφοδότηση του σκάφους. Η κανονική λειτουργία δεν αποκαταστάθηκε, και οι μπαταρίες άδειασαν μετά από 8 ώρες, νεκρώνοντας όλα τα ηλεκτρικά συστήματα του διαστημικού σκάφους.
Χωρίς ρεύμα το σκάφος δεν μπόρεσε να κάνει τον διορθωτικό ελιγμό, με αποτέλεσμα το Ranger 5 να ξεφύγει και να περάσει ξυστά από το φεγγάρι σε μια απόσταση 724 χιλιομέτρων στις 21 Οκτωβρίου και να εισέλθει σε ηλιοκεντρική τροχιά. 
Από την γη το παρακολουθήσανε μέχρι και σε μια απόσταση 1.271.381 χιλιομέτρων.
Ιλκέρ Μπασμπούγ

Βιογραφικά στοιχεία

Γεννήθηκε στις 29 Απριλίου του 1943 στο Αφιόν Καραχισάρ και κατάγεται από το Μοναστήρι της Βόρειας Μακεδονίας. Εντάχθηκε στις τάξεις του τουρκικού στρατού και σπούδασε στη στρατιωτική σχολή Κούλελι, Βασιλική Στρατιωτική Ακαδημία της Βρετανίας και στο κολλέγιο Άμυνας του ΝΑΤΟ. Έχει υπηρετήσει σε γραφεία του ΝΑΤΟ στις Βρυξέλλες και στη Μονς του Βελγίου. Διετέλεσε διοικητής της στρατιάς του Αιγαίου και διοικητής της 1ης στρατιάς. 
Τον Αύγουστο του 2006 προάχθηκε σε διοικητή του στρατού ξηράς ενώ τον Αύγουστο του 2008 διαδέχθηκε στην αρχηγία του γενικού επιτελείου στρατού τον Γιασάρ Μπουγιούκανιτ. Τον Αύγουστο του 2010 αποστρατεύθηκε από τον τουρκικό στρατό. Στις 6 Ιανουαρίου 2012 προφυλακίστηκε, ύστερα από πολύωρη ανάκριση, για την υπόθεση Εργκένεκον. 
Είναι παντρεμένος με τη Σεβίλ και έχουν δύο παιδιά.
Προεδρικές εκλογές στην Νότια Οσσετία (2012)

Οι προεδρικές εκλογές του 2011 και του 2012 διεξήχθησαν στην Νότια Οσσετία.
Αρχικά οι προεδρικές εκλογές διεξήχθησαν στις 13 Νοεμβρίου 2011 μαζί με ένα δημοψήφισμα. Ο δεύτερος γύρος διεξήχθη στις 27 Νοεμβρίου, όμως τα αποτελέσματα ακυρώθηκαν από το Ανώτατο Δικαστήριο της Νότιας Οσσετίας. Νέες προεδρικές εκλογές ορίστηκαν για τις 25 Μαρτίου 2012 και τον τελικό γύρο να διεξάγεται στις 8 Απριλίου 2012. Πρόεδρος εξελέγη ο Λεονίντ Τιμπίλοφ με ποσοστό 54,1%.
Ήταν οι πρώτες εκλογές για Πρόεδρο από τότε που η ανεξαρτησία της χώρας αναγνωρίστηκε από μερικές χώρες του κόσμου.
Αμφορέας του Νέσσου (Αρχαιολογικό Μουσείο Βερολίνου αρ. 1961.7)

Περιγραφή

Παριστάνει ζεύγος γρυπών που στέκουν δεξιά και αριστερά ενός φοίνικα. Ο λαιμός του αμφορέα είναι διακοσμημένος με ζεύγος πανθήρων.

Ιστορική τοποθέτηση

Πρόκειται για μελανόμορφο αγγείο του Νέσσου αγγειογράφου, ένα από τα λίγα που έχουν εξακριβωθεί με σιγουριά, και ένας από τους πρώτους αμφορείς του είδους αυτού που αγγειογραφήθηκαν. Η παράσταση γρυπών δεν συναντάται συχνά στην διακόσμηση αμφορέων.